
Kár érte szerelem Az online térben elkövetett romantikus csalások

A tudományos Diákköri Konferencia dolgozatom témája az online térben elkövetett romantikus csalás.
A kutatásom célja választ kapni a téma kapcsán felmerült kérdéseimre, valamint mind az elkövetői oldal eszközeit, mind az áldozattá válás kockázatát növelő tényezőket bemutatni. A kutatási módszerim egyaránt kvantitatív és kvalitítív eszközök voltak. A hipotézisemmel arra is kitértem, hogy az áldozatnak van-e felelőssége az áldozattá válásban. Ezen felül a feltevéseim a megelőzésre is irányultak. A széleskörűbb és nagyobb elérés érdekében kérdőívet osztottam meg az interneten, majd áldozatokkal beszélgettem és készítettem interjút. Továbbá következtetéseim levonása érdekében hazai és külföldi szakirodalmakat tanulmányoztam és dolgoztam fel. A kutatás eredményeit elemezve megállapíthattam, hogy a romantikus csalások áldozatai a társadalom által nagyon mély áldozat hibáztatással néznek szembe. Az áldozattá válás lehetőségét növelő tényezők a kutatási módszereim eredményeiből jól látszik, hogy megjelennek az átvert személyeknél. Véleményem szerint a leginkább problémát okozó tényezők: digitális kompetencia hiánya, vágyvezérelt gondolkodás, naivitás. Az elkövetői oldalról az interjúk által kaptam jobban képet, az elmondottak alapján az elkövetők főbb eszközlistáját tudtam összegyűjteni, a bűnözői oldalon megjelenik a behálózás, kommunikáció, álprofil, anonimitás, stb.
Véleményem szerint az online térben elkövetett romantikus csalások csökkentése érdekében a megelőzés lehet a legjobb megoldás. Az emberek edukálása és tudatosítása a számítógépes alapismeretekről, valamint magáról a bűncselekményről nagymértékben csökkentené az esetszámokat. A munkám során egy, a romantikus csalások bűncselekményére felhívó plakátot készítettem, amelyen feltüntetem a legtipikusabb és egyszerűbben realizálható cselekvéseit az elkövetőknek, amelyek észlelése nagymértékben feltételezni engedi, hogy csalóval ismerkedik az ismerkedő.



